Fil-Laqgħa tal-Kumitat Eżekuttiv tal-Partit Nazzjonalista li nżammet is-Sibt, kien hemm qbil unanimu dwar il-co-option ta’ Kevin Cutajar fil-Parlament, filwaqt li saret analiżi profonda dwar ir-riżultati tal-elezzjonijiet li għaddew. Fi tmiem il-laqgħa, NET News tkellem mas-Segretarju Ġenerali tal-Partit Nazzjonalista Clyde Puli, li spjega l-proċess li wassal għal din l-elezzjoni, fejn is-sitt kandidati fuq id-distrett ta’ Għawdex biss kienu mistoqsija jekk hux se jipparteċipaw fl-elezzjoni ghal din il-cooption. Dan sehh wara li t-tmexxija ħadet nota tad-diskussjoni fil-pajjiż u fil-partit meta gie vakat is-siggu David Stellini. Clyde Puli qal li bhala segreatrju generali fil-granet li ghaddew cempel biex jinforma lis-sitt kandidati u talabhom biex jinformaw lil partit jekk minħabba l-iżviluppi ġodda kienux se jkunu qed jibdlu l-pożizzjoni taghhom ta’ interess f’din l-elezzjoni. Huwa qal li talabhom u tahom din l-informazzjoni għaliex kien ġust li kull kandidat potenzjali jkun jaf li se jinbidlu l-kriterji tal-għażla tal-co-option. It-tieni għaliex skont dawn il-kriterji tnejn biss minn dawk is-sitt kandidati eliġibbli huma membri tal-Kumitat Eżekuttiv u għalhekk huma t-tnejn biss setgħu jkunu jafu uffiċjalment bl-aġenda. It-tielet għaliex sa dak il-ħin kien għad hemm kandidati, li meta mistoqsi mill-midja, ma’ eskludewx li jistghu jkunu interessati jikkontestaw l-elezzjoni interna. Ir-raba’ għaliex jekk xi kandidat ieħor minbarra Kevin Cutajar juri interess iridu bilfors isiru l-preparazzjonijiet loġistiċi għal elezzjoni interna. Clyde Puli ikkundanna l-ispin li inaghtat minn xi whud li kien qed jigi imbuttat xi kandidat jew iehor ghaliex dan ma kienx minnu tant li l-kandidati infusjom hargu jgiddbu rapport f’dan is-sens. Clyde Puli fahhar id-decizjoni tal-kandidati kollha li jirrinunzjaw ghad-dritt taghhom li jikkandidaw ruhom biex Kevin Cutajar ma jigiex ikkontestat. Fil-kumment tiegħu, Clyde Puli tkellem ukoll dwar l-analiżi tal-Kumitat Eżekuttiv għar-riżultati elettorali tal-aħħar jiem, illi ħarset lejn id-distretti differenti u x’messaġġ wassal kull distrett biex il-Partit Nazzjonalista jibda jifhem u jaġixxi, filwaqt li jfassal t-triq ‘il quddiem.